CELEX: 32017R1467
Language: da
Date: 2017-08-11 00:00:00
Title: Kommissionens gennemførelsesforordning (EU) 2017/1467 af 11. august 2017 om ændring af forordning (EU) nr. 1255/2010 for så vidt angår importtoldkontingenterne for »baby beef«-produkter med oprindelse i Kosovo (Denne betegnelse indebærer ingen stillingtagen til Kosovos status, og den er i overensstemmelse med FN's Sikkerhedsråds resolution 1244/1999 og Den Internationale Domstols udtalelse om Kosovos uafhængighedserklæring. )

12.8.2017   
               
               
                  DA
               
               
                  Den Europæiske Unions Tidende
               
               
                  L 209/13
               
            KOMMISSIONENS GENNEMFØRELSESFORORDNING (EU) 2017/1467
      af 11. august 2017
      om ændring af forordning (EU) nr. 1255/2010 for så vidt angår importtoldkontingenterne for »baby beef«-produkter med oprindelse i Kosovo (*1)
      
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 187, stk. 1, litra b, og
      ud fra følgende betragtninger:
      
                  (1)
               
               
                  Ved Kommissionens forordning (EU) nr. 1255/2010 (2) er der fastsat gennemførelsesbestemmelser for forvaltningen af importtoldkontingenter for »baby beef«-produkter.
               
            
                  (2)
               
               
                  Ved Rådets forordning (EF) nr. 1215/2009 (3) er der fastsat et årligt toldkontingent på 475 ton for »baby beef«-produkter med oprindelse i Kosovos (*1) toldområde.
               
            
                  (3)
               
               
                  Kommissionen har med henblik på åbning og forvaltning af det årlige toldkontingent for »baby beef«-produkter med oprindelse i Kosovo (*1) vedtaget gennemførelsesforordning (EU) nr. 374/2012 (4) om ændring af forordning (EU) nr. 1255/2010.
               
            
                  (4)
               
               
                  Stabiliserings- og associeringsaftalen mellem Den Europæiske Union og Det Europæiske Atomenergifællesskab på den ene side og Kosovo (*1) på den anden side (»aftalen«) blev indgået på Unionens vegne af Rådet ved afgørelse (EU) 2016/342 (5), og aftalen indeholder de nye retsforskrifter for regulering af handelsforbindelserne med Kosovo (*1). Der er ved aftalens artikel 28, stk. 3, fastsat et årligt toldkontingent på 475 ton for »baby beef«-produkter med oprindelse i Kosovos (*1) toldområde. Som følge heraf blev toldkontingentet for »baby beef«-produkter i artikel 3, stk. 2, første afsnit, i forordning (EF) nr. 1215/2009 fastsat til nul ton ved Kommissionens delegerede forordning (EU) 2017/1464 (6).
               
            
                  (5)
               
               
                  Forordning (EU) nr. 1255/2010 bør derfor ændres.
               
            
                  (6)
               
               
                  Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
               
            VEDTAGET DENNE FORORDNING:
      Artikel 1
      Rubrik 8 i bilag VIIa til forordning (EU) nr. 1255/2010 affattes således:
      
         
                     »8.
                  
                  
                     Undertegnede …attesterer hermed på den udstedende myndigheds vegne (rubrik 9), at ovennævnte varer er blevet sundhedskontrolleret i …, jf. vedlagte veterinærcertifikat af …, har oprindelse i og kommer fra Kosovo (*2) og er i nøje overensstemmelse med definitionen i bilag II til stabiliserings- og associeringsaftalen mellem Den Europæiske Union og Det Europæiske Atomenergifællesskab på den ene side og Kosovo (*2) på den anden side (EUT L 71 af 16.3.2016, s. 3).«
                  
               
      Artikel 2
      Denne forordning træder i kraft på tredjedagen efter offentliggørelsen i Den Europæiske Unions Tidende.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 11. august 2017.
         
            
               På Kommissionens vegne
            
            Jean-Claude JUNCKER
            
               Formand
            
         
      
      
         (*1)  Denne betegnelse indebærer ingen stillingtagen til Kosovos status, og den er i overensstemmelse med FN's Sikkerhedsråds resolution 1244/1999 og Den Internationale Domstols udtalelse om Kosovos uafhængighedserklæring.
      
         (1)  EUT L 347 af 20.12.2013, s. 671.
      
         (2)  Kommissionens forordning (EU) nr. 1255/2010 af 22. december 2010 om gennemførelsesbestemmelser for importtoldkontingenterne for »baby beef«-produkter med oprindelse i Bosnien-Hercegovina, Kroatien, Den Tidligere Jugoslaviske Republik Makedonien, Montenegro, Serbien og Kosovo * (EUT L 342 af 28.12.2010, s. 1).
      
         (3)  Rådets forordning (EF) nr. 1215/2009 af 30. november 2009 om exceptionelle handelsforanstaltninger for lande og territorier, der deltager i eller er knyttet til Den Europæiske Unions stabiliserings- og associeringsproces (EUT L 328 af 15.12.2009, s. 1).
      
         (4)  Kommissionens gennemførelsesforordning (EU) nr. 374/2012 af 26. april 2012 om ændring af forordning (EU) nr. 1255/2010 om gennemførelsesbestemmelser for importtoldkontingenterne for »baby beef«-produkter med oprindelse i Bosnien-Hercegovina, Kroatien, Den Tidligere Jugoslaviske Republik Makedonien, Montenegro og Serbien (EUT L 118 af 3.5.2012, s. 1).
      
         (5)  Rådets afgørelse (EU) 2016/342 af 12. februar 2016 om indgåelse på Unionens vegne af stabiliserings- og associeringsaftalen mellem Den Europæiske Union og Det Europæiske Atomenergifællesskab på den ene side og Kosovo * på den anden side (EUT L 71 af 16.3.2016, s. 1).
      
         (6)  Kommissionens delegerede forordning (EU) 2017/1464 af 2. juni 2017 om ændring af Rådets forordning (EF) nr. 1215/2009 for så vidt angår handelsindrømmelser til Kosovo * efter ikrafttrædelsen af stabiliserings- og associeringsaftalen mellem Den Europæiske Union og Det Europæiske Atomenergifællesskab på den ene side og Kosovo på den anden side (se side 1 i denne EUT).
      
         (*2)  Denne betegnelse indebærer ingen stillingtagen til Kosovos status, og den er i overensstemmelse med FN's Sikkerhedsråds resolution 1244/1999 og Den Internationale Domstols udtalelse om Kosovos uafhængighedserklæring.